นายกรัฐมนตรี แถลงร่วมกับนายกรัฐมนตรีสหพันธ์สาธารณรัฐเยอรมนี ยืนยันความพร้อมร่วมมือกันในทุกมิติ
นายกรัฐมนตรี แถลงร่วมกับนายกรัฐมนตรีสหพันธ์สาธารณรัฐเยอรมนี ยืนยันความพร้อมร่วมมือกันในทุกมิติ

ภายหลังจากการหารือทวิภาคีระหว่าง พลเอก ประยุทธ์ จันทร์โอชา นายกรัฐมนตรี กับนางอังเกลา แมร์เคิล นายกรัฐมนตรีสหพันธ์สาธารณรัฐเยอรมนี ผู้นำทั้งสองได้แถลงข่าวร่วมกัน

นายกรัฐมนตรี กล่าวย้ำว่า ไทยกำลังเดินหน้าไปสู่การเลือกตั้งเดือนกุมภาพันธ์และหวังว่าจะเป็นการเลือกตั้งบริสุทธิ์ยุติธรรม พร้อมยืนยันว่า รัฐบาลให้เสรีกับพรรคการเมืองมาโดยตลอดและหวังว่าไทยกับสหภาพยุโรป(อียู) จะเชื่อมโยงกันในทุกมิติอย่างไร้รอยต่อและเป็นบรรยากาศที่ดีแบบนี้ต่อไป

ขณะที่นางอังเกลา แมร์เคิล ยืนยันว่า เยอรมนี พร้อมสร้างความร่วมมือในกรอบของอาเซียนและพร้อมเป็นหุ้นส่วนทางยุทธศาสตร์ต่อไป พร้อมกันนี้ยังแสดงความยินดีต่อพัฒนาการการเมืองของไทยที่เดินหน้าเป็นไปตามโรดแมป โดยหวังว่าการเลือกตั้งของไทยจะประสบความสำเร็จ ซึ่งเยอรมันพร้อมจะให้ความร่วมมือกับไทยในทุกด้านต่อไป